32006R2006
L 379/95
JURNALUL OFÍCIAL AL UNIUNII EUROPENE
REGULAMENTUL (CE) NR. 2006/2006 AL COMISIEI
din 22 decembrie 2006
de modificare a Regulamentului (CE) nr. 950/2006 pentru a include contingentul tarifar anual pentru produsele din sectorul zahărului originare din Croația
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (1), în special articolul 40 alineatul (1) litera (e) punctul (iii),
întrucât:
(1)
În temeiul articolului 27 alineatul (5) și al anexei IV litera (h) din Acordul de stabilizare și asociere între Comunitățile Europene și statele lor membre, pe de o parte, și Republica Croația, pe de altă parte (2), astfel cum a fost modificat prin protocolul aprobat prin Decizia 2006/882/CE a Consiliului din 13 noiembrie 2006 (3), Comunitatea permite accesul cu scutire de taxe vamale la importul în Comunitate al produselor originare din Croația care intră sub incidența codurilor NC 1701 și 1702, în limita unei cantități anuale de 180 000 tone (greutate netă).
(2)
Protocolul la Acordul de stabilizate și asociere cu Croația intră în vigoare la 1 ianuarie 2007. Este necesară deschiderea contingentului tarifar pentru produsele din sectorul zahărului originare din Croația începând cu data respectivă.
(3)
Este necesară deschiderea și gestionarea contingentului tarifar în cauză în conformitate cu Regulamentul nr. 950/2006 al Comisiei din 28 iunie 2006 de stabilire a normelor de aplicare, pentru anii de comercializare 2006/2007, 2007/2008 și 2008/2009, privind importul și rafinarea produselor din sectorul zahărului în cadrul anumitor contingente tarifare și acorduri preferențiale (4), ca „zahăr din Balcani” în sensul respectivului regulament. Având în vedere că articolul 28 din regulament deschide contingentele tarifare pentru zahărul din Balcani pe baza anilor de comercializare, este necesară adaptarea contingentului tarifar anual originar din Croația pentru cele nouă luni care rămân din anul de comercializare 2006/2007.
(4)
Prin urmare, este necesară modificarea în consecință a Regulamentului (CE) nr. 950/2006.
(5)
Măsurile prevăzute de prezentul regulament sunt conforme cu avizul Comitetului de gestionare a zahărului,
ADOPTĂ PREZENTUL REGULAMENT:
Articolul 1
Regulamentul (CE) nr. 950/2006 se modifică după cum urmează:
1.
La articolul 1 alineatul (1), se adaugă următoarea literă:
„(h)
articolul 27 alineatul (5) din Acordul de stabilizare și de asociere între Comunitățile Europene și statele lor membre, pe de o parte, și Republica Croația, pe de altă parte.”
2.
La articolul 1, alineatul (2) se modifică după cum urmează:
„(2) Cantitățile importate în conformitate cu dispozițiile prevăzute la alineatul (1) literele (c) - (h) (denumite în continuare «contingente tarifare») și cu dispozițiile prevăzute la literele (a) și (b) de la alineatul respectiv (denumite în continuare «obligații de livrare») pentru anii de comercializare 2006/2007, 2007/2008 și 2008/2009 poartă numerele de ordine menționate în anexa I.”
3.
La articolul 2, litera (d) se înlocuiește cu următorul text:
„(d)
termenul «zahăr din Balcani» se referă la produsele din sectorul zahărului care intră cub incidența codurilor NC 1701 și 1702 originare din Albania, Bosnia și Herțegovina, Serbia, Muntenegru, Kosovo, Fosta Republică Iugoslavă a Macedoniei sau Croația și importate în Comunitate în temeiul Regulamentului nr. 2007/2000, al Acordului de stabilizare și asociere cu Fosta Republică Iugoslavă a Macedoniei și al Acordului de stabilizare și asociere cu Republica Croația.”
4.
Articolul 28 se înlocuiește cu următorul text:
„Articolul 28
(1) Pentru fiecare an de comercializare, se deschid contingente tarifare pentru un total de 380 000 tone de produse din sectorul zahărului care intră sub incidența codurilor NC 1701 și 1702 ca zahăr din Balcani.
Cu toate acestea, pentru anul de comercializare 2006/2007 cantitatea este de 381 500 tone de produse din sectorul zahărului care intră sub incidența codurilor NC 1701 și 1702.
(2) Cantitățile prevăzute la alineatul (1) sunt repartizate în funcție de țara de origine după cum urmează:
-
Albania
1 100 tone;
-
Bosnia și Herțegovina
12 000 tone;
-
Serbia și Muntenegru
180 000 tone;
-
Fosta Republică Iugoslavă a Macedoniei
7 000 tone;
-
Croația
180 000 tone.
Cu toate acestea, pentru anul de comercializare 2006/2007, repartizarea în funcție de țara de origine este următoarea:
-
Albania
1 250 tone;
-
Bosnia și Herțegovina
15 000 tone;
-
Serbia și Muntenegru
225 000 tone;
-
Fosta Republică Iugoslavă a Macedoniei
5 250 tone;
-
Croația
135 000 tone.
Contingentele pentru Fosta Republică Iugoslavă a Macedoniei și Croația pentru anul de comercializare 2006/2007 se deschid începând cu 1 ianuarie 2007.”
5.
La articolul 29, alineatul (2) se înlocuiește cu următorul text:
„(2) Cererile de certificate de import pentru zahărul din Balcani de pe teritoriile vamale Muntenegru, Serbia, Kosovo sau Croația sunt însoțite de originalul certificatului de export emis de autoritățile competente de pe teritoriile vamale Muntenegru, Serbia, Kosovo sau Croația în conformitate cu modelul din anexa II pentru o cantitate egală cu cea prevăzută în cererile de certificate.”
6.
Anexa I se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi următoare datei publicării în Jurnalul Oficial al Uniunii Europene.
Se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2006.